stanford-oval/wikipedia huggingface dataset:
אלכסנדרה אקסטר
אוונגרד רוסי

אף שלא הייתה מוגבלת לתנועה מודרנית מסוימת, אקסטר הייתה אחת הנשים הניסיוניות ביותר של האוונגרד.  היא ספגה ממקורות ותרבויות רבות על מנת לפתח סגנון מקורי משלה. בשנים 1915–1916 עבדה בקואופרטיבים למלאכת האיכרים בכפרים סקופצי וורבווקה יחד עם קזימיר מלביץ', יבגניה פריבילסקאיה, נטליה דוידובה, ואחרות. מאוחר יותר ייסדה אקסטר בית מלאכה להוראה וייצור (MDI) בקייב (1918–1920). אלכסנדר טישלר, ואדים מלר, אנטול פטריצקי עבדו שם. גם בתקופה זו הייתה ממעצבי הבמה המובילים של התיאטרון הקאמרי של אלכסנדר טאירוב .
ב-1919, יחד עם אמנים אוונגרדיים אחרים היא קישטה את הרחובות והכיכרות של קייב ואודסה בסגנון מופשט לחגיגות המהפכה. היא עבדה עם ואדים מלר כמעצבת תלבושות בסטודיו לבלט של הרקדנית ברוניסלבה ניז'ינסקה.
בשנת 1921 היא הפכה למנהלת הקורס היסודי בסדנה הגבוהה לאמנותית-טכנית במוסקבה, תפקיד בו כיהנה עד 1924. עבודותיה הוצגו לצד זו של אמנים קונסטרוקטיביסטים אחרים בתערוכה שהתקיימה במוסקבה בשנת 1921.
יצירה

בהתאם לסגנון האוונגרדי האקלקטי שלה, ציוריה המוקדמים של אקסטר השפיעו מאוד על עיצוב התלבושות שלה כמו גם על איורי הספרים שלה. כל העבודות של אקסטר, לא משנה המדיום, נצמדות לסגנונה המובהק. עבודותיה תוססות, שובבות, דרמטיות ותיאטרליות בקומפוזיציה, בנושא ובצבע. אקסטר נשארה כל הזמן נאמנה לאסתטיקת הקומפוזיציה שלה בכל המדיומים. יתר על כן, כל מדיום רק שיפר והשפיע על עבודתה במדיומים אחרים.
עם הטמעתה של ז'אנרים רבים ושונים, הרעיונות העתידניים והקוביסטים החיוניים שלה היו תמיד בד בבד עם תשומת הלב שלה לצבע ולקצב. אקסטר משתמשת באלמנטים רבים של קומפוזיציות גאומטריות.
אקסטר מתחה את הכוונות הדינמיות של עבודתה על פני כל המדיומים. העבודות התיאטרליות של אקסטר כמו פסלים, עיצוב תלבושות, עיצוב תפאורה ועיטורים לפסטיבלים משקפים היטב את עבודתה עם אלמנטים גאומטריים.
באמצעות עיצוב התלבושות שלה, היא התנסתה בשקיפות, בתנועה ובחיוניות של בדים. תנועת משיכת המכחול של אקסטר ביצירות האמנות שלה משתקפת בתנועת הבד בתלבושות שלה. מערכות התיאטרון של אקסטר השתמשו בממדים רב-צבעוניים והתנסו במבנים מרחביים. היא המשיכה עם הנטיות הניסיוניות הללו בעיצובי הבובות המאוחרים שלה. עם הניסויים שלה על פני מדיומים רבים, אקסטר התחילה לקחת את הרעיון של עיצוב התלבושות שלה ולשלב אותו בחיי היומיום. ב-1921 החלה עבודתה של אקסטר בעיצוב אופנה. למרות שעיצובי הייצור שלה היה המוני, רובו היה דקורטיבי וחדשני ביותר, בדרך כלל נכנס לקטגוריית הוט קוטור.
הגירה

ב-1924, אלכסנדרה אקסטר ובעלה היגרו לצרפת והתיישבו בפריז. מ-1926 עד 1930, אקסטר הייתה פרופסור באקדמיה לאמנות עכשווית של פרננד לג'ר. ב-1933 היא החלה ליצור כתבי יד מוארים יפים ומקוריים (גואש על נייר), אולי היצירות החשובות ביותר בשלב האחרון בחייה. כתב היד "Callimaque" (בערך 1939, הטקסט הוא תרגום צרפתי ליצירה של המשורר ההלניסטי Callimachus) נחשב ליצירת המופת שלה.
ב-1936 השתתפה בתערוכה קוביזם ואמנות מופשטת בניו יורק והמשיכה להציג תערוכות יחיד בפראג ובפריז. היא הייתה מאיירת ספרים בחברת ההוצאה לאור Flammarion בפריז משנת 1936 ועד מותה.
הערות שוליים

↑  1882–1949), Èkster, Aleksandra Eleksandrovna; (1882–1949), Экстер, Александра Александровна. "BnF Catalogue général"
↑  Aleksandra Aleksandrovna Ekster | Russian artist, Encyclopedia Britannica (באנגלית)
↑  Encyclopædia Universalis, ALEXANDRA ALEXANDROVNA EXTER, Encyclopædia Universalis (ב־)
↑  Alexandra Exter | MoMA, The Museum of Modern Art (באנגלית)
↑  "Amazons of the avant-garde"
↑  Ekster, Alexandra, www.encyclopediaofukraine.com
↑  Kovalenko, G.F (Autumn 2000 – Winter 2001). "Aleksandra Ekster: The Artist's Path and Times". Woman's Art Journal. 21 (2): 64.
↑  Bowlt, John E. (1981). "The Marionettes of Alexandra Exter". Russian History. 8 (1): 219–232.
| --- | --- |
בקרת זהויות :  NLI: 987007260940205171  PLWABN: 9810594140305606  BIBSYS: 4046123  BnF: cb12260558q (data)  CiNii: DA17909204  GND: 11886257X  ISNI: 0000 0001 2137 0500  LCCN: n91084743  MusicBrainz: 98ee5e74-4eac-40ec-9b77-f9faeadc6e72  NKC: xx0219554  NTA: 267553447  RERO: 02-A013493686  RKD: 26937  SELIBR: 174647  SNAC: w6b70djg  SUDOC: 03137977X  ULAN: 500024229  VIAF: 65651276   WorldCat (עם VIAF): 65651276 
עיצוב תלבושות לרומאו ויוליה, 1921
אלכסנדרה אקסטר, שלוש נשים
אלכסנדרה אקסטר, עיצוב לבוש לסלומה
אלסאן פלאה

אלסאן פלאה (בצרפתית: Alassane Pléa, נולד ב-10 במרץ 1993 בליל שבצרפת) הוא כדורגלן צרפתי המשחק בבורוסיה מנשנגלדבך בעמדת החלוץ.
קריירת מועדונים > ליון וההשאלה לאוקזר

פלאה שיחק כנער בליון, ובשנת 2010 החל לשחק בקבוצת המילואים של המועדון, בה הבקיע שערים רבים והציג יכולת טובה מאוד. באוקטובר 2012 ערך פלאה את הופעת הבכורה שלו בקבוצה הבכירה של ליון, כשהחליף את בפטימבי גומיס לקראת סיום משחק הליג 1 מול לוריאן. זו הייתה הופעתו היחידה של פלאה בקבוצה הבכירה של ליון בעונת 2012/13. בעונת 2013/14 ערך פלאה שש הופעות בקבוצה הבכירה של ליון, אך במחצית העונה הושאל לאוקזר, ששיחקה בליגת המשנה הצרפתית, שם ערך 15 הופעות והבקיע שלושה שערים, וסיים עם קבוצתו במקום ה-16.
קריירת מועדונים > ניס

בתום ההשאלה לאוקזר, חזר פלאה לליון, ומיד עבר לניס, אף היא מליגת העל הצרפתית. בעונת 2014/15, עונת הבכורה שלו בניס, פלאה ערך 33 הופעות ליגה, בהן הבקיע שלושה שערים. ניס סיימה עונה זו במקום ה-11. בעונת 2015/16 היה פלאה חלק חשוב בעונה מוצלחת של ניס, בה סיימה הקבוצה במקום הרביעי. פלאה הבקיע שישה שערי ליגה ב-19 הופעות בעונה זו. בעונת 2016/17, עברה ניס שדרוג בהתקפת הקבוצה, ולפלאה הצטרפו מריו באלוטלי, יונס בלהנדה ואנסטסיוס דוניס. פלאה הבקיע 11 שערי ליגה ב-25 הופעות בעונה זו, וסיים עם הקבוצה במקום השלישי בליגה, זאת על אף שנפצע בפברואר 2017 והחמיץ את שארית העונה. במפעל הליגה האירופית, פלאה הבקיע שער אחד בעונה זו, בניצחון 0–1 על רד בול זלצבורג, שהיה ניצחון החוץ הראשון אי פעם של ניס במפעלים האירופיים השונים. עם זאת, ניס ופלאה סיימו אחרונים בשלב הבתים. בעונת 2017/18 פלאה אף הפך למשמעותי יותר בהתקפת ניס, עם עזיבתם של דוניס ובלהנדה. פלאה הבקיע 16 שערי ליגה ב-34 הופעות בעונה זו, ושיתוף הפעולה שלו עם באלוטלי היה יעיל מאוד, אך הקבוצה סיימה רק במקום השמיני בליגה. פלאה וניס השתתפו בעונה זו במוקדמות ליגת האלופות, שם הודחו על ידי נאפולי, ונשרו אל הליגה האירופית, שם צלחו את שלב הבתים אך הודחו בשלב הנוק אאוט הראשון על ידי לוקומוטיב מוסקבה.
קריירת מועדונים > בורוסיה מנשנגלדבך

ביולי 2018 חתם פלאה לחמש שנים בבורוסיה מנשנגלדבך, ששילמה עבורו לניס 25 מיליון אירו. בהופעת הבכורה הרשמית הראשונה של פלאה בבורוסיה מנשנגלדבך, הוא הבקיע שלושער בניצחון 1–11 על האזטדט מהליגות הנמוכות בגרמניה, במסגרת הגביע הגרמני. פלאה פתח היטב את עונת 2018/19 בבונדסליגה, ובנובמבר 2018 הבקיע שלושער בניצחון 1–3 על ורדר ברמן. את העונה סיים פלאה עם 12 הבקעות ב-34 מחזורים, ומנשנגלדבאך סיימה במקום החמישי.
קריירה בינלאומית

פלאה שיחק בכל נבחרות צרפת הצעירות, ובשנת 2012 השתתף באליפות אירופה עד גיל 19, שם הגיע עם נבחרת צרפת עד גיל 19 לחצי הגמר. צרפת ופלאה הפסידו בפנדלים לנבחרת המקבילה של ספרד לאחר 3-3 בתום 120 דקות. פלאה הבקיע את הפנדל שלו, אך ספרד ניצחה 2–4 בפנדלים והמשיכה לגמר ולזכייה בתואר. בנובמבר 2018 זומן פלאה לראשונה לסגל נבחרת צרפת הבוגרת, בעקבות פציעותיהם של אנתוני מרסיאל ואלכסנדר לקאזט. פלאה אמנם ערך את הופעת הבכורה שלו כשהחליף את אוליבייה ז'ירו בניצחון 0–1 על אורוגוואי במשחק ידידות.
ארתור אבלה

ארתור אבלה (בגרמנית: Arthur Abele; נולד ב־30 ביולי 1986) הוא אתלט גרמני המתמחה בקרב עשר. בקרב העשר, מקצועותיו החזקים ביותר הם הזריקות. הוא זכה במדליית כסף באליפות אירופה באתלטיקה באולם 2015, ובמדליית זהב באליפות אירופה באתלטיקה 2018.
ביוגרפיה

בשנת 2004 באליפות העולם לנוער סיים אבלה במקום השביעי עם 7224 נקודות. באליפות העולם באתלטיקה 2007 הוא סיים במקום ה-9, ובאולימפיאדת בייג'ינג נאלץ לפרוש עקב פציעה.
לאחר פציעות חוזרות ונשנות חזר אבלה להתחרות ב-2014, באליפות אירופה באתלטיקה בה סיים במקום החמישי, עם 8477 נקודות.
שנה לאחר מכן, באליפות אירופה באתלטיקה באולם 2015 זכה אבלה במדליית כסף בקרב שבע, עם 6279 נקודות.
באולימפיאדת ריו סיים אבלה במקום ה-15 עם 8013 נקודות.
באליפות אירופה באתלטיקה 2018 שהתקיימה בברלין, לאחר פרישתו של המועמד המוביל לניצחון, קווין מאייר, זכה אבלה במדליית הזהב, עם 8431. לאחר הזכייה הוא אמר: "סוף סוף מדליה. אחרי כל כך הרבה פציעות השנה, לא ידעתי אם אוכל להתחרות. תודה לכל מי שישב בקהל, הצלחתי לעשות זאת בזכותכם".
שיאים אישיים

קרב עשר: 8605 נקודות (2016)
ריצת 100 מטר: 10.67 שניות (2014)
קפיצה לרוחק: 7.57 מטר (2016)
הדיפת כדור ברזל: 15.93 מטר (2018)
קפיצה לגובה: 2.04 מטר (2007)
ריצת 400 מטר: 47.98 שניות (2008)
ריצת 110 מטר משוכות: 13.55 שניות (2014)
זריקת דיסקוס: 46.20 מטר (2016)
קפיצה במוט: 5.01 מטר (2014)
הטלת כידון: 71.89 מטר (2018)
ריצת 1500 מטר: 4:15.35 דקות (2008)
ארבע לשונות גאולה

ארבע לשונות של גאולה הן הביטויים שאומר הקב"ה למשה בספר שמות, המבטאים את שלבי גאולת עם ישראל משעבוד מצרים, כפי שבאו לידי ביטוי ביציאת מצרים. לדעת רבי יוחנן בשם רבי בנייה המובא בתלמוד הירושלמי, ארבע הלשונות האלו הן המקור לשתיית ארבע כוסות בליל הסדר.
פירוט ארבע הלשונות

ארבע הלשונות נקראות בקיצור: "והוצאתי", "והצלתי", "וגאלתי", "ולקחתי" והן מופיעות בתורה:
(ו) לָכֵן, אֱמֹר לִבְנֵי יִשְׂרָאֵל: אֲנִי ה'! וְהוֹצֵאתִי אֶתְכֶם מִתַּחַת סִבְלֹת מִצְרַיִם, וְהִצַּלְתִּי אֶתְכֶם מֵעֲבֹדָתָם, וְגָאַלְתִּי אֶתְכֶם בִּזְרוֹעַ נְטוּיָה וּבִשְׁפָטִים גְּדֹלִים. (ז) וְלָקַחְתִּי אֶתְכֶם לִי לְעָם וְהָיִיתִי לָכֶם לֵאלֹהִים, וִידַעְתֶּם כִּי אֲנִי ה' אֱלֹהֵיכֶם הַמּוֹצִיא אֶתְכֶם מִתַּחַת סִבְלוֹת מִצְרָיִם.
יש שביארו כי ארבע לשונות אלו מבטאות רבדים שונים של חירות כך שהם שלבים זה על גבי זה בתהליך הגאולה.
פירוט ארבע הלשונות > הלשון החמישית

יש שאמרו שישנה גם לשון גאולה חמישית, הכתובה בפסוק שלאחר מכן:
(ח) וְהֵבֵאתִי אֶתְכֶם אֶל הָאָרֶץ אֲשֶׁר נָשָׂאתִי אֶת יָדִי לָתֵת אֹתָהּ לְאַבְרָהָם לְיִצְחָק וּלְיַעֲקֹב וְנָתַתִּי אֹתָהּ לָכֶם מוֹרָשָׁה אֲנִי ה'.
כנגד לשון זו יש שנהגו לשתות או להניח בליל הסדר כוס חמישית הנקראת "כוסו של אליהו". ואשר רומז בין היתר על הגאולה העתידה בהיותו מבשר הגאולה.
הלשונות כמקור לארבע כוסות

בפסח ישנו חיוב לשתות ארבע כוסות יין בליל הסדר. טעם התקנה לא מופיע בתלמוד הבבלי. אולם בתלמוד הירושלמי מופיע:
מניין לארבעה כוסות? רבי יוחנן בשם ר' בנייה: כנגד ארבע גאולות... והוצאתי, והצלתי, וגאלתי, ולקחתי. רבי יהושע בן לוי אמר: כנגד ארבעה כוסות של פרעה... רבי לוי אמר: כנגד ארבעה מלכיות. ורבנן אמרי: כנגד ד' כוסות של פורענות שהקב"ה עתיד להשקות את אומות העולם... וכנגדן עתיד הקב"ה להשקות את ישראל ארבעה כוסות של נחמות...
ראו גם

ארבע כוסות
הערות שוליים

↑  יצחק הלוי, ארבע לשונות של גאולה, באתר "ישיבה"
ערך זה הוא קצרמרבנושא יהדות. אתם מוזמנים לתרום לוויקיפדיה ו.
ארנסט פרדיננד אמה

| --- | --- |

 לידה:  23 באפריל 1797 דרזדן 
 פטירה:  10 באפריל 1855 (בגיל 57) דרזדן, ממלכת סקסוניה 
 תחום יצירה:  ציור 
 זרם באמנות:  הרומנטיקה 
 הושפע על ידי:  יוהאן כריסטיאן דאהל 
 צאצאים:  ארנסט ארווין אומה 
 
ארנסט פרדיננד אמה (בגרמנית: Ernst Ferdinand Oehme‏; 23 באפריל 1797 – 10 באפריל 1855) היה צייר רומנטי גרמני ומאייר, שהתמחה בנופים עם אלמנטים אדריכליים.
ביוגרפיה

אמה למד במכללה להכשרת מורים בדרזדן. לאחר שהתחיל בתור אוטודידקט, בעזרת קצת עזרה מקרל וגנר, הוא נרשם לאקדמיה לאמנויות של דרזדן בשנת 1819, שם למד אצל הצייר הדני יוהאן כריסטיאן דאהל (אנ') שהתיישב שם. עד מהרה התוודע לעבודתו של קספר דויד פרידריך.
יחד עם יוהאן אוגוסט היינריך (1794–1822), תלמידו של פרידריך, הוא הכיר את האזור הכפרי שמסביב, במיוחד את שווייץ הסקסונית, והתאמן במה שלימים ידוע כציור באוויר הפתוח. תערוכתו הראשונה הייתה באקדמיה בשנת 1821 עם "קתדרלה בחורף", יצירה המציגה את השפעתו של פרידריך.
בסיוע כספי של נסיך הכתר פרידריך אוגוסטוס מסקסוניה, הוא הצליח להמשיך את לימודיו באיטליה, שם נמשך לעבר הקהילה הגרמנית ויצר קשרי ידידות לכל החיים עם לודוויג ריכטר, קרל גוטליב פשל (אנ') ויוליוס שנור פון קרולספלד, לתנועת הנצרתיים ברומא, הייתה השפעה מועטה על עבודתו. עם שובו לדרזדן בשנת 1825, הוא עבר מסע בין האלפים, וצייר בצבעי מים. הוא קיבל עבודות מנסיך הכתר, שגרמו לו ליצור ציורים עבור "גלריה נופים פטריוטיים" (Galerie vaterländischer Landschaften).
בשנות ה-30 של המאה ה-19 הוא החל להתנתק מהסגנון הקודם שלו, וצייר עבודות שהיו יותר מציאותיות ופחות עמוסות בסמליות. בשנות ה-40 הוא מצא פטרון חשוב אצל מייג'ור פרידריך אנטון סרה, שביתו היווה נקודת כינוס משמעותית עבור אמנים, סופרים ומוזיקאים. במהלך תקופה זו, הוא ככל הנראה לקח חלק בהופעות חובבים בתיאטרון.
הוא הפך למורה במכון קרל בלוכמן בשנת 1842 ומונה לצייר החצר בשנת 1846.
זמן קצר לאחר מכן הוא מונה כחבר כבוד באקדמיה.
בנו, ארנסט ארווין אמה, היה גם הוא צייר ידוע.
גלריה

קתדרלה בחורף
מצודת קולדיץ
מפרץ סלרנו
טחנת המים
הערות שוליים

1 2  "Oehme, Ernst Ferdinand"
↑  Historische Commission bei der königl. Akademie der Wissenschaften, Allgemeine Deutsche Biographie, Bd. 24, 1., München/Leipzig: Duncker & Humblot, 1887, Allgemeine Deutsche Biographie, עמ' 208
| --- | --- |
בקרת זהויות :  PLWABN: 9810567224005606  GND: 11858944X  ISNI: 0000 0000 6675 1406  LCCN: nr98001562  NKC: xx0266600  RKD: 60278  SUDOC: 104640251  ULAN: 500019549  VIAF: 13099753   WorldCat (עם VIAF): 13099753
אפריל באולבי

| --- | --- |

באולבי, 2008
 לידה:  30 ביולי 1980 (בת 44) ואייחו, קליפורניה, ארצות הברית 
 מדינה:  ארצות הברית 
 תקופת הפעילות:  מ-2004
 מקום לימודים:  Moorpark College 
 בן או בת זוג:  מת'יו קוק (20 בדצמבר 2020–?) 
 מספר צאצאים:  1
 פרופיל ב-IMDb
 
אפריל מישל באולבי (באנגלית: April Michelle Bowlby; נולדה ב-30 ביולי 1980) היא שחקנית ודוגמנית אמריקאית. היא ידועה כמי שגילמה את קנדי בסדרה הקומית של CBS "שני גברים וחצי" (2005–2015), בדמותה של סטייסי בארט בסדרה "גדולה מהחיים" (2009–2014) ובתור הופעתה בתור ריטה פאר (אנ') בסדרה "סיירת האבדון" (2019–הווה).
קורות חייה

באולבי נולדה בואייחו, קליפורניה. לאחר גירושי הוריה בילדותה, היא עברה עם אימה למנטקה (אנ'), קליפורניה שם למדה בתיכון איסט יוניון (אנ'). היא למדה בלט, צרפתית וביולוגיה ימית במורפארק קולג' (אנ'), והחלה בקריירת דוגמנות לפני שהחליטה להמשיך לשחק. היא למדה דרמה אצל המורה למשחק איוואנה צ'אבק (אנ'),
קריירה

בשנת 2005 באולבי קיבלה את תפקידה של קנדי בסדרת הטלוויזיה "שני גברים וחצי" בתוך חודשים מהאודישנים הראשונים שלה.
בשנים 2009–2014 כיכבה באולבי במשך שש עונותיה של הסדרה "גדולה מהחיים" ברשת הטלוויזיה לייפטיים; שם גילמה את דמותה של סטייסי בארט, חברתה הטובה של ג'יין (ברוק אליוט) ושותפתה לדירה.
היא שיחקה את מג, חברתו האובססיבית לשעבר של "ברני סטינסון" בסדרה "איך פגשתי את אמא",  והופיעה בסדרות כמו "CSI", "בניחוש חוקר" ו-"CSI: ניו יורק". היא הופיעה בסרטים כמו "All Roads Lead Home" מ-2008, ו"מעושר לעוני" משנת 2011.
בשנת 2019 החלה לגלם את דמותה של גיבורת העל ריטה פאר (אנ') בסדרה "סיירת האבדון", המבוססת על קבוצת גיבורי-העל "סיירת האבדון" מבית DC קומיקס; הסדרה תחילה שודרה בשירות הזרמת המדיה DC Universe (אנ') והחל מהעונה השלישית, משודרת הסדרה בשירות של HBO Max.
חיים אישיים

ב-20 בדצמבר 2020 נישאה לקולנוען מת'יו קוק (אנ'); ב-7 באוקטובר 2022 נולדה בתם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | All Roads Lead Home | נטשה |  |
| 2009 | The Slammin' Salmon | מיה |  |
| 2011 | מעושר לעוני | אוליביה |  |
| 2018 | Unbroken: Path to Redemption | סיסי פיליפס |  |
| 2021 | Father Christmas Is Back | ג'קי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004, 2010 | CSI | קייטלין ראקיש / מרת'ה פטרוביץ' | 2 פרקים |
| 2005 | CSI: ניו יורק | ג'ני לי | פרק: "Crime and Misdemeanor" |
| 2005 | משמר המדף | יסמין | פרק: "The Ex-Appeal" |
| 2005 | פרדי | סידני | פרק: "Rich Man, Poor Girl" |
| 2005–2007 2012, 2015 | שני גברים וחצי | קנדי / קימבר | 17 פרקים |
| 2007 | Sands of Oblivion | הת'ר | סרט טלוויזיה של Syfy |
| 2007–2009; 2014 | איך פגשתי את אמא | מג | 4 פרקים |
| 2008 | Out of Jimmy's Head | הנסיכה גוגולפה | פרק: "Princess" |
| 2009 | Kath & Kim | אשלי | פרק: "Bachelorette" |
| 2009–2014 | גדולה מהחיים | סטייסי בארט | תפקיד ראשי (עונות 1–6); 78 פרקים |
| 2010 | בניחוש חוקר | לורן לסיטר | פרק: "Dead Bear Walking" |
| 2015 | ממי | סלין | פרק: "Cheeseburger Salad and Jazz" |
| 2015 | הכי גרועים שיש | ברנדט | פרק: "Born Dead" |
| 2016 | Loosely Exactly Nicole | מורה לחשפנות | פרק: "Stripper" |
| 2016 | Marriage of Lies | רייצ'ל וילסון | סרט טלוויזיה של Lifetime |
| 2016 | The Engagement Clause | קייטי טייט | סרט טלוויזיה של UPtv |
| 2017 | המפץ הגדול | רבקה | פרק: "The Separation Agitation" |
| 2017 | Love's Last Resort | אליסה | סרט טלוויזיה של ערוץ 7 |
| 2017 | A Mother's Crime | ניקי | סרט טלוויזיה של Lifetime |
| 2018 | Heathers | טיינה | 2 פרקים |
| 2018 | טיטאנים | ריטה פאר (אנ') | פרק: "Doom Patrol" |
| 2018 | The Wrong Daughter | גברת הנסון | סרט טלוויזיה של Lifetime |
| 2018 | Dying for the Crown | איזבל וגנר | סרט טלוויזיה של Lifetime |
| 2019–הווה | סיירת האבדון | ריטה פאר (אנ') | תפקיד ראשי (4 עונות); 46 פרקים |
| 2020 | אגדות המחר | ריטה פאר (אנ') | פרק: "Crisis on Infinite Earths: Part Five" |
| 2020 | Tacoma FD | אישה | פרק: "Payday" |
הערות שוליים

1 2  Jacques, Dianne (20 באוגוסט 2012). "A moment with actress, April Bowlby". Twelv: Film. New York City: Marbles & Marbles International Inc. נבדק ב-20 במאי 2013. {{cite web}}:  (עזרה)
↑  "Scoop: Two and a Half Men on CBS – Thursday, May 23, 2013". BBW tv world.com. Wisdom Digital Media. 2 במאי 2013. אורכב מ-המקור ב-2019-12-08. נבדק ב-21 במאי 2013. {{cite web}}:  (עזרה)
↑  "'Drop Dead Diva's' Bowlby back on 'How I Met Your Mother'". Los Angeles Times. Los Angeles, California: Tronc. 27 באוקטובר 2009. נבדק ב-18 בספטמבר 2018. {{cite news}}:  (עזרה)
↑  Freedman, Rich (15 ביולי 2011). "Vallejo-born actress scores with 'Drop Dead Diva'". Vallejo Times Herald. Vallejo, California: Digital First Media. נבדק ב-18 בספטמבר 2018. {{cite web}}:  (עזרה)
↑  "April Bowlby". Lifetime: Shows: Drop Dead Diva. Lifetime Entertainment Services, LLC. אורכב מ-המקור ב-25 במאי 2013. נבדק ב-20 במאי 2013. {{cite web}}:  (עזרה)
↑  Genzlinger, Neil (10 בדצמבר 2009). "Movie Review: The Slammin' Salmon". New York City: New York Times Company. נבדק ב-21 במאי 2013. {{cite web}}:  (עזרה)
↑  F., Jason (17 במרץ 2010). "The Slammin' Salmon Review". Media Decay. Media Decay. אורכב מ-המקור ב-26 באפריל 2014. נבדק ב-21 במאי 2013. {{cite web}}:  (עזרה)
↑  "From Prada to Nada (2011)". Rotten Tomatoes. San Francisco, California: Flixster, Inc. נבדק ב-21 במאי 2013. {{cite web}}:  (עזרה)
↑  Abrams, Natalie (20 בפברואר 2018). "Titans casts Drop Dead Diva star as Elasti-Girl". New York City: Meredith Corporation. נבדק ב-21 בפברואר 2018. {{cite web}}:  (עזרה)
| --- | --- |
בקרת זהויות :  ISNI: 0000 0000 5501 8823  LCCN: no2009022740  VIAF: 78958548   WorldCat (עם VIAF): 78958548
ארנסט פלאג

| --- | --- |

 לידה:  6 בפברואר 1857 ברוקלין
 פטירה:  10 באפריל 1947 (בגיל 90) ניו יורק
 מקום לימודים:  האקדמיה לאמנויות היפות (3 בינואר 1890)  בית הספר הופקינס 
 תחום יצירה:  אדריכלות
 יצירות ידועות:  מוזיאון קורקורן בניין סינגר
 בן או בת זוג:  Margaret Elizabeth Bonnell (27 ביוני 1899–10 באפריל 1947) 
 צאצאים:  Betsy Flagg Melcher 
 
ארנסט פלאג (באנגלית: Ernest Flagg;‏ 6 בפברואר 1857 – 10 באפריל 1947) היה אדריכל אמריקאי המזוהה עם סגנון הבוזאר. הוא תמך ביצירת רפורמות הקשורות בתכנון אורבני וטען שהאדריכלות היא בעלת השפעה ואחריות חברתית.
ביוגרפיה

ארנסט פלאג נולד בברוקלין, ניו יורק, ארצות הברית. עזב את בית הספר בו למד בגיל 15 לטובת עבודה משרדית בוול סטריט. הוא עבד עם אביו ואחיו בעסקי הנדל"ן מספר שנים. בשנת 1880 תכנן בית דירות תחת האדריכל פיליפ גנגמברה הוברט (אנ').
קורנליוס ואנדרבילט השני (אנ'), בן דודו של פלאג עקב נישואיו לאליס קלייפול ונדרבילט (אנ'), התרשם מעבודתו ושלח אותו ללמוד בבית הספר הלאומי הגבוה לאמנויות היפות בפריז בין השנים 1889–1891 תחת פטרונותו. בשנת 1891, החל פלאג בהכשרתו המקצועית בניו יורק.
בשנת 1894 הקים יחד עם וולטר צ'מברס (אנ'), אותו הכיר בפריז, את משרד האדריכלים "פלאג וצ'מברס". פרויקט בולט שתכננו השניים הוא מוזיאון קורקורן.
בשנת 1908, תכנן את בניין סינגר - הגבוה ביותר בעולם בין השנים 1908–1909.
לקריאה נוספת

Flagg, Ernest - Genealogical Notes of the Founding of New England: My Ancestors Part in that Undertaking Lockwood & Brainard Co. (1926) ISBN 0-8063-0533-9
Mardges Bacon, Ernest Flagg: Beaux-Arts Architect and Urban Reformer, MIT Press (1986)
Paul Malo, "Boldt Castle", Laurentian Press (2001)
Paul Malo, "Fools' Paradise", Laurentian Press (2003)
הערות שוליים

↑  Ernest Flagg - Beaux-Arts Architect and Urban Reformer The MIT Press
↑  Eighth Generation Descendants of Bartholomew Flegg & Graff, Rebecca Irwin."Genealogy of the Claypoole Family of Philadelphia." Philadelphia, Pa., 1893, pp. 124 & 145.
| --- | --- |
בקרת זהויות :  NLI: 987007279900105171  BnF: cb121092381 (data)  CiNii: DA01736752  GND: 136485987  ISNI: 0000 0000 8218 2311  LCCN: n84225449  NTA: 072097930  SNAC: w6pg1qg6  SUDOC: 029471834  ULAN: 500015510  VIAF: 33413224   WorldCat (עם VIAF): 33413224
ארתור (כדורגלן יליד 2003)

ארתור אוגוסטו דה מאטוס סוארס (בפורטוגזית: Arthur Augusto de Matos; נולד ב-17 במרץ 2003 בבלו הוריזונטה שבברזיל) הוא כדורגלן ברזילאי המשחק בעמדת המגן הימני בקבוצת אמריקה מיניירו מליגת העל הברזילאית.
קריירת מועדונים

ארתור גדל במחלקות הנוער של אמריקה מיניירו ופלמנגו. בשנת 2022 החל לשחק בקבוצה הבוגרת של אמריקה מיניירו במסגרת ליגת העל הברזילאית.
קריירה בינלאומית

נכלל בסגל נבחרת ברזיל עד גיל 20 לטורניר אליפות אמריקה הדרומית עד גיל 20 בשנת 2023. נבחרת ברזיל זכתה בטורניר, בו ערך ארתור שמונה הופעות.
תארים

בונדסליגה: 2023/24
הגביע הגרמני: 2023/24
אליפות דרום אמריקה עד גיל 20: 2023
אמיטה סומאן

| --- | --- |

 לידה:  19 ביולי 1997 (בת 27) נפאל נפאל 
 מדינה:  נפאל, הממלכה המאוחדת 
 מקום לימודים:  Varndean School 
 פרופיל ב-IMDb
 
אמיטה סומאן (באנגלית: Amita Suman; נולדה ב-19 ביולי 1997) היא שחקנית טלוויזיה אנגלייה ילידת נפאל.
ראשית חייה

סומאן עברה להתגורר בברייטון, אנגליה מנפאל כשהייתה בת 7. אמיטה למדה במכללת סאסקס דאונס לפני שהמשיכה להתאמן באקדמיה לאמנות (ALRA), וסיימה את לימודיה בשנת 2018.
קריירה

זמן קצר לאחר שסיימה את לימודיה, סומאן עשתה את הופעת הבכורה שלה בטלוויזיה עם תפקידים מינוריים בסדרות כמו "נפגעים" ו-"Ackley Bridge". היא שיחקה בתפקיד אורח מרכזי בפרק "השדים של פונג'אב" בעונה ה-11 של "דוקטור הו". סומאן לוהקה לתפקיד  החוזר של נאיה ממדליון רחימי בעונה השנייה של סדרת הטלוויזיה "The Outpost".
באוקטובר 2019 פורסם כי סומאן תגלם את אינייג' גאפה בסדרת הטלוויזיה בהפקת נטפליקס, "צל ועצם", עיבוד לסדרת ספרי הפנטזיה מאת לי ברדוגו.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2018 | נפגעים | נינה ביזוואז | 2 פרקים |
| 2018 | Ackley Bridge | סמירה | פרק אחד |
| 2018 | דוקטור הו | אומברין | פרק: "השדים של פונג'אב" |
| 2019 | The Outpost | נאיה | תפקיד חוזר (עונה 2) |
| 2022–2021 | צל ועצם | אינג' גאפה | תפקיד ראשי |
| 2022 | Helvellyn Edge | אלאמו | סרט קולנוע |
הערות שוליים

↑  "Amita Suman". Sainou. נבדק ב-1 באוקטובר 2019. {{cite web}}:  (עזרה)
↑  "ALRA South 3rd Year – Graduates in July 2018". ALRA. נבדק ב-18 בפברואר 2020. {{cite web}}:  (עזרה)
↑  "Casualty, Series 32, Episode 37". BBC. נבדק ב-3 באוקטובר 2019. {{cite web}}:  (עזרה)
↑  Rackham, Jane. "Ackley Bridge Series 2 - Episode 5 Guide". Radio Times. נבדק ב-30 בנובמבר 2019. {{cite journal}}:  (עזרה)
↑  Debnath, Neela (12 בנובמבר 2018). "Doctor Who Demons of the Punjab cast: Who is Amita Suman?". Express. נבדק ב-3 באוקטובר 2019. {{cite journal}}:  (עזרה)
↑  Fullerton, Huw (7 באוקטובר 2018). "Doctor Who casts Mark Addy, Chris Noth and Julie Hesmondhalgh in mysterious new roles". Radio Times. נבדק ב-5 בנובמבר 2018. {{cite journal}}:  (עזרה)
↑  Ellenbogen, Rachael (26 בספטמבר 2019). "Is CW's 'The Outpost' Renewed Or Canceled? Season 3 Update Before Finale". International Business Times. נבדק ב-8 בדצמבר 2019. {{cite journal}}:  (עזרה)
↑  Jones, Marcus (2 באוקטובר 2019). "Netflix announces Shadow and Bone cast and fans are excited to see Ben Barnes as the Darkling". Entertainment Weekly. נבדק ב-2 באוקטובר 2019. {{cite journal}}:  (עזרה)
ארני קלברלי

| --- | --- |

קלברלי במדי פרובידנס סטימרולרס, 1948
 לידה:  30 בינואר 1924 פוטאקט, רוד איילנד, ארצות הברית
 פטירה:  20 באוקטובר 2003 (בגיל 79) פרובידנס, רוד איילנד, ארצות הברית
 עמדה:  רכז
 גובה:  1.78 מטרים
 מכללה:  אוניברסיטת רוד איילנד
 קבוצות כשחקן
 1946–1949:  פרובידנס סטימרולרס
 הישגים כשחקן
 בחירה לחמישייה השנייה של העונה (1947)
 קבוצות כמאמן
 1957–1968:  אוניברסיטת רוד איילנד
ארנסט אלברט "ארני" קלברלי (באנגלית: Ernest Albert "Ernie" Calverley; ‏30 בינואר 1924 – 20 באוקטובר 2003) היה כדורסלן ומאמן כדורסל אמריקאי, אשר שיחק בליגת ה-BAA בין השנים 1946–1949.